# 

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 620-01/22-01/17

URBROJ: 2186/12-02/32-22-3

Ivanec, 13. prosinca 2022.

Na temelju članka 76. stavka 4. Zakona o sportu („Narodne novine“ br. 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20) i članka 35. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst, 13/18, 8/20, 15/21, 38/21 – pročišćeni tekst) Gradsko vijeće Grada Ivanca, na 23. sjednici održanoj 13. prosinca 2022. godine, donosi

**PROGRAM**

**javnih potreba u sportu Grada Ivanca za 2023. godinu**

I.

UVOD

Grad Ivanec financijskim sredstvima iz Proračuna sufinancira sportsku djelatnost. Programom javnih potreba u sportu Grad Ivanec iskazuje svoje opredjeljenje u ovoj djelatnosti, što je sukladno članku 76. stavak 1. Zakona o sportu.

Sportska djelatnost temelji se na dobrovoljnosti, sklonosti i sposobnosti, gospodarskim postignućima, etičkim i moralnim načelima, znanstvenim i stručnim spoznajama te načelima olimpijskog pokreta i pravilima sporta. Sport pridonosi zdravom životu građana, odgoju i obrazovanju i gospodarskom promicanju društva te je činitelj humanih odnosa među ljudima, što su uz promidžbu kroz sportske aktivnosti osnovni motivi za svaku modernu sredinu. Zajednica sportskih udruga, sukladno odredbama Zakona o sportu, predlaže programa javnih potreba u sportu.

Djelatnost Zajednica sportskih udruga definirana je Zakonom o sportu, a odnosi se na:

* usklađivanje aktivnosti svojih članova,
* poticanje i promicanje sporta u skladu s Nacionalnim programom sporta, osobito djece, mladeži, studenata i osoba s invaliditetom,
* objedinjavanje i usklađivanje programa sporta, te predlaganje programa javnih potreba u sportu i sudjelovanje u njegovu ostvarivanju,
* skrb o kategoriziranim sportašima,
* promicanje stručnog rada u sportu i
* sudjelovanje u skrbi o javnim sportskim građevinama.

II.

PROGRAMSKI CILJEVI

Programski ciljevi proizlaze iz trajnih opredjeljenja za razvoj sporta, pri čemu je sport sastavnicom razvoja moderne sredine. Ciljevi programa javnih potreba u sportu Grada Ivanca u skladu sa Strategijom razvoja sporta Grada Ivanca;

- ulaganje u razvoj mladih sportašaradi stvaranja široke kvalitetne osnove, kao uvjeta daljnjega napretka i očuvanja dostignute razine kvalitete sporta,

**-** poticanje uključivanja u rekreaciju i sportšto većeg broja građana,

- skrbiti o sportskim objektima na području grada.

O provedbi programa javnih potreba i utrošku sredstava Zajednica sportskih udruga Grada Ivanca izvješćivat će Grad Ivanec u rokovima propisanim ovim Programom.

III.

Slijedom nabrojanih javnih potreba u sportu, javne potrebe u sportu za koje se sredstva osiguravaju iz proračuna Grada Ivanca su programi, odnosno aktivnosti, poslovi i djelatnosti od značaja za grad:

|  |  |  |
| --- | --- | --- |
| PROGRAMSKO PODRUČJE | IZNOS (EUR) | IZVOR FINANCIRANJA |
| A.) SPORTSKE UDURGE I ZSUGI |  |  |
| 1. Natjecateljska skupina I. - rukomet, nogomet, košarka , odbojka | 77.642,84 | Proračun Grada Ivanca |
| 1. Natjecateljska skupina II. - borilački , trkački sportovi, tenis | 11.845,51 | Proračun Grada Ivanca |
| 1. Natjecateljska skupina III. kuglački, streljački, ribolov, adrenalinski sportovi | 8.295,18 | Proračun Grada Ivanca |
| 1. Sportska rekreacija | 7.034,31 | Proračun Grada Ivanca |
| 1. Funkcioniranje ZSUGI | 7.996,55 | Proračun Grada Ivanca |
| UKUPNO | 112.814,39 |  |
| B.) MANIFESTACIJE, ŠKOLSKI KLUBOVI I STRUČNI VODITELJ |  |  |
| 1. Sportske manifestacije | 4.048,05 | Proračun Grada Ivanca |
| 1. Manifestacije u sportskoj rekreaciji | 5.242,55 | Proračun Grada Ivanca |
| 1. Izravna dodjela | 4.048,05 | Proračun Grada Ivanca |
| 1. Stručni voditelj ZSUGI | 7.631,56 | Proračun Grada Ivanca |
| 1. Školski sportski klubovi | 1.592,67 | Proračun Grada Ivanca |
| UKUPNO | 22.562,88 |  |
| C.) NAJAM DVORANA I KAPITALNI PROJEKTI |  |  |
| 1. Kapitalna pomoć OŠ Ivanec za uređenje odbojkaškog igrališta | 23.890,11 | Proračun Grada Ivanca |
| 1. Najam i održavanje objekata za aktivnost sportskih društava | 29.199,02 | Proračun Grada Ivanca |
| 1. Rashodi za održavanje sportskih terena   NK Ivančica 9.954,10  NK Mladost 5.972,53 | 15.926,63 | Proračun Grada Ivanca |
| 1. Rekreacijski centar Lančić - Knapić | 26.544,56 | Proračun Grada Ivanca |
| 1. Sportski centar Ivanec   Proračun Grada Ivanca: 34.767,16  Sredstva EU: 312.904,39 | 347.671,55 | Proračun Grada Ivanca / Sredstva EU |
| 1. Rekonstrukcija zgrade NK Mladost Margečan | 39.816,84 | Proračun Grada Ivanca |
| 1. Pomoćno nogometno igralište u Salinovcu | 19.908,42 | Proračun Grada Ivanca |
| 1. Kapitalna donacija za nabavu opreme za NK Ivančica | 13.272,28 | Proračun Grada Ivanca |
| UKUPNO | 516.229,41 |  |
|  |  |  |
| SVEUKUPNO: | 651.606,68 |  |

IV.

SPORTSKE UDRUGE I ZSUGI

Za organizirani i natjecateljski sport u proračunu Grada Ivanca osiguravaju se sredstva u iznosu od 112.814,39 EUR.

Uvažavajući javne interese u sportu grada Ivanca, položaj i značaj sportskih klubova i udruga u promociji grada, a posebno cijeneći kvalitetu rada s mlađim uzrastom, a sve u cilju ostvarivanja odrednica Strategije razvoja sporta Grada Ivanca; klubovi i udruge organiziranog natjecateljskog sporta, a koje djeluju na području grada Ivanca, svrstane su u skupine i to:

Natjecateljska skupina I.

1. Rukometni klub "IVANČICA IVANEC" Ivanec
2. Srednjoškolski ženski rukometni klub Ivanec
3. Košarkaški klub "IVANČICA" Ivanec
4. Nogometni klub "IVANČICA" Ivanec
5. Nogometni klub "MLADOST" Margečan
6. Ženski odbojkaški klub Ivanec.

Natjecateljska skupina II:

1. Karate klub Ivanec
2. Taekwon-do klub "HWARANG" Ivanec
3. Trkački klub „Ivančica“ Ivanec
4. Teniski klub „Ivanec 97“ Ivanec

Natjecateljska skupina III:

11. Klub padobranskog jedrenja "LET" Ivanec

12. Športski streljački klub "JEDINSTVO" Ivanec

13. Športsko ribolovno društvo „IVANEC“ Ivanec

Rekreacijska skupina:

Rekreacijsku skupinu koju čine sportski klubovi i udruge na području grada Ivanca koji svoju sportsku aktivnost realiziraju kroz organizirana društva za sportsku rekreaciju i sportske klubove, koji nisu uključeni u natjecateljski pogon i sustav natjecanja svojih matičnih Saveza, a to su:

1. Hrvatsko planinarsko društvo "IVANČICA" Ivanec
2. Planinarski klub Ivanec „IVANEC“
3. Društvo za sportsku rekreaciju "IVANEC" Ivanec
4. Društvo za sportsku rekreaciju "SALINOVEC" Salinovec
5. Udruga za kulturu i sport "BEDENEC" Bedenec
6. Društvo za sportsku rekreaciju „Lančić-Knapić“ Ivanec
7. Shito-ryu Shukokai Hrvatska.

SPORTSKI PROGRAMI I MANIFESTACIJE OD ZNAČAJA ZA GRAD

Za sportske manifestacije i programe od značaja za Grad Ivanec osiguravaju se sredstva u iznosu od 4.048,05 EUR.

ZA MANIFESTACIJE U SPORTSKOJ REKREACIJI

Za manifestacije u sportskoj rekreaciji od značaja promidžbu novog turističkog identiteta za Grada Ivanca te manifestacijama koje se ocjenjuju kao manifestacije od značaja za promociju grada i popularizaciju rekreacije kao načina života i općeg imidža grada, osiguravaju se sredstva u iznosu od 5.242,55 EUR.

ODRŽAVANJE SPORTSKIH TERENA

Za ostvarivanje ciljeva Programa potrebno je osigurati sredstva za održavanje terena za treninge i natjecanja.

Za održavanje sportskih terena isključivo u vlasništvu grada osiguravaju se sredstva:

* NK „Ivančica“ Ivanec – 9.954,10 EUR
* NK „Mladost“ Margečan – 5.972,53 EUR

NAJAM SPORTSKIH DVORANA

Za najam sportskih objekata na području grada Ivanca - sportske dvorane za potrebe održavanja treninga i natjecanja za sportske klubove i udruge s područja grada Ivanca osiguravaju se sredstva u visini od 29.199,02 EUR, sukladno zaključenim ugovorima između Zajednice sportskih udruga i vlasnika sportskih objekata.

ŠKOLSKI SPORTSKI KLUBOVI

Za tekuće donacije sportskim školskim klubovima u osnovnim i srednjoj školi na području grada Ivanca osigurano je 1.592,67 EUR za realizaciju sportskih programa.

STRUČNI VODITELJ ZSUGI

Za potrebe funkcioniranja Zajednice sportskih udruga osiguravaju se sredstva za stručnog voditelja u zajednici s ciljem što kvalitetnijeg i stručnog obavljanja poslova Zajednice, osmišljavanje i realizacija manifestacije u sportu a posebice u sportskoj rekreaciji, te popularizaciji sporta kao zdravog načina života.

ULAGANJE U SPORTSKE OBJEKTE U VLASNIŠTVU GRADA

Radi unapređivanja sportske infrastrukture u vlasništvu Grada Ivanca, te potrebe za stvaranjem preduvjeta sigurnosti sportaša, a prije svega djece i mladih sportaša, te stvaranja nužnih uvjeta za bavljenje sportskom aktivnošću, potrebno je nužno izvršiti dodatna ulaganja u građevine i opremu na sportskim objektima.

REKREACIJSKI CENTAR LANČIĆ – KNAPIĆ

Temeljem Idejnog rješenja Sportsko rekreacijskog centra i usuglašenog između Grada Ivanca, Mjesnog odbora Lančić – Knapić, te Športskog ribolovnog društva „Ivanec“ Ivanec i Društva za sportsku rekreaciju „Lančić – Knapić“ Ivanec u 2023. godini planira se prići izvođenju daljnjih radnji na projektu.

SPORTSKI CENTAR IVANEC

Izrada projektne dokumentacije za projektni zadatak Sportski centar Ivanec s ciljem građevinskog i krajobraznog uređenja Sportskog centra Ivanec. Za planirani zahvat potrebno je izraditi idejno rješenje za ishođenje posebnih uvjeta, idejni projekt za lokacijsku dozvolu, glavni projekt za ishođenje građevinske dozvole te izvedbeni projekt. U sklopu projektne dokumentacije obradit će se i tehničko rješenje uređenja vodotoka – potok Ivanuševec, duljine cca 430 metara. Krajobraznim rješenjem valorizirat će se biljni fond i predložiti tehničke smjernice za uređenje i biološku obnovu srednjeg dijela vodotoka Ivanuševec i okolnog zelenog pojasa.

IZRAVNA DODJELA SREDSTAVA

Sredstava se dodjeljuju se bez objavljivanja javnog natječaja sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN br. 26/15) u opravdanim i iznimnim slučajevima, a temeljem pozitivnog mišljenja Zajednice sportskih udruga grada Ivanca na predanu zamolbu. Po pozitivnom mišljenju Zajednice gradonačelnik donosi Zaključak o odobravanju financiranja te se s udrugom kao korisnikom financijskih sredstava sklapa ugovor o izravnoj dodjeli sredstava, što je u skladu s Uredbom i poštivanjem osnovnih standarda financiranja vezanih uz planiranje financijskih sredstava, ugovaranje, praćenje financiranja, javno objavljivanje i izvještavanje.

V.

Sredstva osigurana proračunom Grada Ivanca za 2023. godinu iz ovog Programa realizirati će se:

Djelatnost udruga iz natjecateljskih skupina kao i djelatnost Zajednice sportskih udruga Grada Ivanca, u ukupnom iznosu od 112.814,39 EUR iz točke III.A) ovog Programa, prema skupinama koje su utvrđene navedenom točkom programa, doznačivat će se Zajednici sportskih udruga Grada Ivanca u jednakim mjesečnim iznosima, temeljem zaključenog Ugovora između Zajednice sportskih udruga grada Ivanca i Grada Ivanca.

Navedena dinamika može se mijenjati odlukom Upravnog odjela za lokalnu samoupravu i imovinu, na temelju opravdanog zahtjeva Zajednice, uvažavajući pritom posebne odredbe i zakonitosti izvršavanja gradskog proračuna.

Sredstava iz točke III.B. 6. iznosu od 4.048,05 EUR za sportske manifestacije doznačivati će se Zajednici sportskih udruga Grada Ivanca. Sredstva se dodjeljuju posebnim zaključnog nadležnog upravnog tijela.

Sredstava iz točke III.B. 7. iznosu od 5.242,55 EUR namijenjene za održavanje manifestacije u sportskoj rekreaciji dodjeljuju se posebnim zaključnog nadležnog upravnog tijela.

Sredstava iz točke III. B. 8. u iznosu 4.048,05 EUR od za izravnu dodjelu sredstava prema posebnim propisima i odlukama Grada Ivanca, doznačivati će se temeljem dokumentiranog zahtjeva udruge i Zaključka nadležnog upravnog tijela.

Sredstava iz točke III. B. 9. u iznosu 7.631,56 EUR za stručnog voditelja doznačivati će se Zajednici sportskih udruga Grada Ivanca, temeljem dokumentiranog zahtjeva i Zaključka Zajednice sportskih udruga Grada Ivanca. Sredstva se dodjeljuju posebnim zaključnog nadležnog upravnog tijela.

Sredstava iz točke III. B. 10. u iznosu 1.592,67 EUR za školske sportske klubove doznačivati će se, temeljem dokumentiranog zahtjeva klubova. Sredstva se dodjeljuju posebnim zaključnog nadležnog upravnog tijela.

Sredstva iz točke III. C ovog Programa raspoređivati će nadležni Upravni odjel posebnim zaključcima, u skladu s ovim programom i općim aktima Grada. Nadležni upravni odjel može zatražiti mišljenje Zajednice sportskih udruga Grada Ivanca.

VI.

Zadužuje se Zajednica sportskih udruga Grada Ivanca za daljnji prijenos proračunskih sredstava sportskim udrugama i klubovima u skladu s točkom III. Programa a sve sukladno propisima koji propisuju financiranje projekata i programa udruga financijskom sredstvima iz javnih izvora, odnosno sukladno Ugovoru između Grada Ivanca i Zajednice sportskih udruga Grada Ivanca.

Zajednica sportskih udruga Grada Ivanca obvezuje se podnositi Gradonačelniku putem Upravnog odjela za lokalnu samoupravu i imovinu, polugodišnja izvješća o utrošku sredstava sukladno ugovorima o financiranju programa i projekata udruga iz djelatnosti sporta.

VII.

Ovaj Program objavit će se u „Službenom vjesniku Varaždinske županije“, a stupa na snagu 01. siječnja 2023. godine.

# PREDSJEDNIK GRADSKOG

# VIJEĆA GRADA IVANCA:

Zdenko Đuras